CELEX: 22005D0093
Language: et
Date: 2005-07-08 00:00:00
Title: EMP Ühiskomitee otsus nr 93/2005,  8 juuli 2005 , millega muudetakse EMP lepingu I lisa (veterinaar- ja fütosanitaarküsimused)

24.11.2005   
            
            
               ET
            
            
               Euroopa Liidu Teataja
            
            
               L 306/14
            
         
      EMP ÜHISKOMITEE OTSUS
   
   nr 93/2005,
   8 juuli 2005,
   millega muudetakse EMP lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP ühiskomitee 29. aprilli 2005. aasta otsusega nr 51/2005. (1)
               
            
         
               (2)
            
            
               Komisjoni 16. aprilli 2004. aasta määrus (EÜ) nr 745/2004, millega kehtestatakse meetmed isiklikuks tarbimiseks ettenähtud loomsete saaduste impordi suhtes, (2) tuleb inkorporeerida lepingusse.
            
         
               (3)
            
            
               Käesolevat otsust ei kohaldata Islandi ega Liechtensteini suhtes,
            
         ON VASTU VÕTNUD JÄRGMISE OTSUSE:
   Artikkel 1
   Lepingu I lisa I peatüki osa 1.2 punkti 126 (komisjoni otsus 2005/91/EÜ) järele lisatakse järgmine punkt:
   
      
                  “127.
               
               
                  
                     32004 R 0745: komisjoni määrus (EÜ) nr 745/2004, 16. aprill 2004, millega kehtestatakse meetmed isiklikuks tarbimiseks ettenähtud loomsete saaduste impordi suhtes (ELT L 122, 26.4.2004, lk 1).Käesolevas lepingus loetakse selle määruse sätteid järgmises kohanduses:
                              a)
                           
                           
                              Artiklisse 2 lisatakse järgmine tekst:
                              
                                          “—
                                       
                                       
                                          ulukiliha ja ulukilihatooted, mis tuuakse Norrasse Svalbardist, kui kogus ei ületa 5 kg isiku kohta.”
                                       
                                    
                        
                              b)
                           
                           
                              II lisa teatises asendatakse sõnad “Euroopa Liit” sõnadega “Euroopa Liit ja Norra”.
                           
                        
                              c)
                           
                           
                              Artikli 1 lõikest 4, II lisa teatise joonealustest märkustest ja III lisa teabevahetuse osast jäetakse välja sõna “Norra”.”
                           
                        
            
   Artikkel 2
   Määruse (EÜ) nr 745/2004 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 9. juulil 2005, tingimusel et EMP ühiskomiteele on edastatud kõik lepingu artikli 103 lõikele 1 vastavad teated. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. juuli 2005
      
         
            EMP ühiskomitee nimel
         
         
            eesistuja
         
         HSH Prinz Nikolaus von LIECHTENSTEIN
         
      
   
   
      (1)  ELT L 239, 15.9.2005, lk 22.
   
      (2)  ELT L 122, 26.4.2004, lk 1.
   
      (3)  Põhiseadusest tulenevaid nõudeid ei ole esitatud.